Source: https://fightersclub.eoldal.hu/cikkek/amator-szabalykonyv/amator-szabalyrendszerek-3_.html
Timestamp: 2020-02-17 14:57:58
Document Index: 12408878

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

fightersclub - Amatőr Szabálykönyv - Amatőr Szabályrendszerek 3.
Kezdőlap » Amatőr Szabálykönyv » Amatőr Szabályrendszerek 3.
Amatőr Szabályrendszerek 3.
Védőfelszerelések: sípcsontos lábvédő, fejvédő, szuszpenzor, 10 OZ.-s zártkesztyű, fogvédő. /külön megállapodás esetén kis kesztyűben is, valamint sípcsontos lábvédő helyett boka gumi-ban is lehet mérkőzni valamint fejvédő mellőzése is engedélyezett!
Engedélyezett technikák állóharcban ütések, rúgások, lábra, testre, fejre. Engedélyezett a dobás, a lerántás valamint a klincselés közben könyöklés testre, kesztyűvel ütés testre és fejre egyaránt valamint klincs közben rúgni a testet és a lábakat. A földön, csak a test támadható ütésekkel, rúgásokkal valamint térddel állóharcban és a földön egyaránt!
TILOS!!! Térdrúgás és könyök ütés fejre! /testre és lábra engedélyezett a térd rúgás valamint könyöklés is!/
Indulatból, düh- ből való kontrolálatlan küzdelem.
Indulási feltételek: Sportorvosi ,,VERSENYEZHET” és a sportoló, vagy egyesülete által megkötött sportbiztosítás, melynek meglétéről a nevező egyesület felel!
Ütések és rúgások, térdelések testre valamint ütések fejre és a comb rúgás 1 pont
Rúgás fejre 2 pont
Ugrórúgás testre /térd rúgás is/ 2 pont
Ugrórúgás fejre 3 pont
Fight /Harc
Stop /Állj
Time /Idő
- Légsúly: 55-61kg
- Harmatsúly: 61-66kg
- Könnyűsúly: 66-72kg
- Váltósúly: 73-79kg
- Középsúly: 80-86kg
- Félnehézsúly: 86-93kg
- Nehézsúly: 93kg-105 kg
- Szupernehézsúly: 106-112kg-os kategória,
Ólom nehézsúly + 112 kg (Ez a kategória csak akkor lép életbe, ha legalább két 112kg feletti versenyző van. Amennyiben csak egy akkor az automatikusan a supernehézsúlyban indul.)
Mérkőzések helyszíne: 7 x7 m tatami vagy ring
Ha az egyik küzdő fél szabálytalan technikát alkalmaz szándékosan, akkor a tette automatikusan leléptetést von maga után.
Ha a szabálytalan technika véletlenül történik (összefejelés, dobásnál könyöktalálat) akkor a szenvedő fél dönthet, hogy folytatja-e a küzdelmet.
Amennyiben egy vétlen szabálytalanság történik, és abból sérülés adódik, úgy az eredmény automatikusan érvénytelen, azaz a meccs végeredmény nélkül kerül feljegyzésre.
Azt hogy a szabálytalanság véletlen vagy szándékos volt-e, azt mindig a vezető bíró illetve a három pontozó bíró dönti el.
A vezetőbírónak joga van:
- Ellenőrizni a mérkőző felek felszerelését bármikor a mérkőzés folyamán
- Passzivitás esetén küzdelemre szólítani a küzdő feleket
- Passzivitás esetén a passzív fél leléptetése
- Sérülés esetén, ha szükséges az orvosi vélemény kikérése
- Szabálytalanság esetén a fél megintése illetve leléptetése
Mivel szervezetünk a harcosok felkészülését és tapasztalat szerzését óhajtja elősegíteni, ezért meg kell érteni, hogy itt a szabályok szigorúbbak. A versenyzők testi épségét védve, hogy a versenyző, aki súlyos ütéseket szenved el akár földön, akár állva, hamarabb leléptetésre kerül, mint egy profi mérkőzésen.
Kihívásos rendszer:
A Super Fight összecsapásokra kihívással lehet jelentkezni!
Bírók száma: 1 vezető, 3 pontozó, 1 jegyzőkönyvvezető, 1 időmérő
Jelzés: kék és piros zászlókkal
1. A versenyek neme
KNOCK DOWN versenyek rendezhetőek férfiak és nők számára.
2. A versenyek fajtái
Házi versenyeken kizárólag ugyanannak a sportkörnek, vagy sportegyesületnek tagjai vehetnek részt. Az ilyen versenyek csak sportkörök, vagy sportegyesületek versenynaptárában szerepelnek.
Barátságos versenyeknek nevezzük azokat, amelyek a hivatalos versenynaptárban nem szerepelnek, amelyeken sportkörök, vagy sportegyesületek alkalomszerűen, kölcsönös megegyezés alapján szerepelnek.
Meghívásos versenyek, amelyek a hivatalos versenynaptárban szerepelnek, és melyeken a szervezők döntenek – pl. területi megfontolások alapján - az indulók létszámáról és összetételéről.
Szakági hivatalos versenyek a szakág hivatalos bajnoki címéért, vagy minősítési pontokért folynak, a versenynaptárban szerepelnek, a szakág minden egyesülete számára kiírásra kerülnek.
Nyílt szakági versenyek, amelyek a szakág hivatalos bajnoki címéért, vagy minősítési pontokért folynak, és amelyekre más szakágak, sportszervezetek versenyzőit is meghívják.
Meghívásos gálák, amelyek a szakág versenynaptárában szerepelnek, és amelyek szervezésében és a versenyzők meghívásában a rendezők teljes döntési joggal bírnak. Meghívásos gálán – szakmai egyeztetés után – bajnoki címmérkőzés rendezhető.
3. A versenyek rendszere
KNOCK DOWN versenyek rendezhetők:
-kiesése rendszerben
-körmérkőzéses rendszerben
-vegyes rendszerben
Az adott verseny rendszerét a technikai értekezlet jogosult kialakítani, a kategóriánként lemérlegelt versenyzők létszáma alapján.
4. A versenyek szabályrendszere:
A MAHMSZ által hivatalosan elfogadott KNOCK DOWN szabályok.
5. A versenyek jellege
-csapat
Egyéni versenyeken a versenyzőket egyénileg nevezik, a versenykiírás szerint meghatározott, vagy tetszés szerinti létszámban. A versenyzők egyéni teljesítményét külön-külön értékelik és díjazzák.
Csapatversenyekre a kiírás alapján egy vagy több csapat nevezhető. A versenyeken a csapatok teljesítményét értékelik és díjazzák. A csapatversenyeken az alábbi létszámú csapatok vehetnek részt:
Felnőtt csapat: 3 férfi + 2 női versenyző
Utánpótlás csapat – megegyezés szerint.
A csapatok eredményét / helyezését / az egyes csapattagok eredményének együttes pontszáma határozza meg.
Egyéni győzelem egy pontot, a döntetlen fél pontot, a vereség nulla pontot jelent a csapat számára. A csapatmérkőzést az a csapat nyeri, amely több pontot ér el. Döntetlen esetén a K.O győzelmek száma, ha az sem, akkor a segédpontok döntenek.
A csapatversenyen a vezető által a zsűrinek leadott lista sorrendjében mérkőznek egymással – súlycsoport nélkül – a versenyzők.
A csapatversenyen a KNOCK DOWN szabályok alkalmazandók.
A mérkőzés eredménye döntetlen is lehet, hosszabbítás nem lehetséges.
6. A verseny előkészítése
Az év versenyeiről versenynaptárat kell készíteni, melyet a MAHMSZ elnöke elé kell terjeszteni elfogadásra.
A versenyeket minden esetben engedélyeztetni kell a szakág vezetőjével
A versenykiírás egy példányát a MAHMSZ Elnökének a verseny előtt minimum egy hónappal el kell küldeni, a kiírást, amennyiben a szabályzattól eltérő, vagy hiányos, az elnök módosíthatja.
A kiírás megküldésével egy időben versenybíróság kiküldését kell kérni, megjelölve a verseny pontos helyét, idejét.
7. Versenytér
A versenyteremben TILOS A DOHÁNYZÁS.
A világítás megfelelő erősségű legyen, de ne vakítsa a versenyzőket.
A küzdőterület közelében balesetveszélyes tárgy nem lehet.
A versenyteret a nézőtértől jól látható módon el kell választani.
A versenyeken biztosítani kell a megfelelő fűtést, világítást, szemétgyűjtőket, illemhelyeket, öltöző és bemelegítő helyiségeket, valamint bírói öltözőt.
A küzdőterületet úgy kell elhelyezni, hogy a nézőközönség minden irányból megfelelő rálátással rendelkezzen a küzdelmekre.
A közönség elhelyezésére szolgáló széksorokat a küzdőterülettől minimum 3 méterre lehet elhelyezni.
8. A mérkőzés területe
A küzdőterület nagysága:
-ökölvívó ring esetén minimum 4x4 méter, lehetőleg 4 köteles ringben.
-páston felnőtt és junior korcsoportban 8x8 méter, gyermek, serdülő és ifjúsági korcsoportokban 7x7 méter.
A küzdőterület lehet közvetlenül a sportcsarnok talaja, vagy tatami.
A küzdőterület szélét a talaj színétől jól elkülöníthető színnel kell jelezni. Két vagy több küzdőterület esetén legalább 3 méteres szabad területet kell biztosítani a pástok között.
A versenyzők indulóhelyét a küzdőterület közepétől 1,5-1,5 méterre, 0,5 méteres vonalakkal kell jelölni.
9. A rendezőség
-a verseny színhelyének előkészítése
-a szükséges felszerelések biztosítása.
-a terem díszítése.
-a nézők fogadása.
-a verseny alatti rend fenntartása.
-a segédszemélyzet biztosítása.
-az öltözők, fürdők előkészítése.
-a versenybíróság elnöke utasításainak végrehajtása.
A versenyző sérülése esetén a rendező szervnek kötelessége a gyors elszállításról gondoskodni.
A rendező szerv felelős a verseny eszközbiztosításáért.
A versenybírókat külön öltözőben kell elhelyezni, elválasztva a versenyzőktől.
10. A nézők
A nézők kizárólag a számikra kijelölt és fenntartott helyen tartózkodhatnak.
A nézőközönség számára is kötelező a terem rendtartása. A verseny színhelyén a dohányzás és a szeszfogyasztás tilos.
11. Jelzőszalag
A vezetőbíró jobb oldalára szólított versenyző piros jelzőszalagot köteles az övére kötni. Ez, ökölvívó ringben nem kötelező.
12. Versenykiírás
A versenykiírást időben kell elkészíteni, és a MAHMSZ Elnökének engedélyezése után azonnal az érintetteknek meg kell küldeni.
-a verseny pontos megnevezését
-a verseny idejét és helyét
-a verseny rendezőjének nevét
-a verseny résztvevőit
-a verseny forgatókönyvét
-a díjazást
- a nevezési díjat
-a mérlegelés és az orvosi vizsgálat időpontját
-a nevezés határidejét
13. A versenyzés feltételei
-egyesülete érvényes meghívással (kiírással) rendelkezik a versenyre
-a helyszíni orvosi vizsgálaton megfelelt
-érvényes sportorvosi engedéllyel rendelkezik (felnőtt maximum 1 év, utánpótlás maximum 1/2 év érvényességgel)
-a mérlegelési határidőn belül mérlegelt
-nevezése a versenykiírás szerinti időben történt
-felszerelése, védőeszközei tiszták, rendezettek, a szabályoknak megfelelnek.
-a versenyszabályokkal tisztában van, azokat elfogadja
14. A versenyzők korcsoport beosztása (mindig az előző évben betöltött életkor számít)
Gyermek II. (junior „E”) 6-7 éves versenyzők
Gyermek I. (junior „D”) 8-9-10 éves versenyzők
Serdülő (junior „C”) 11-12-13 éves versenyzők
Ifjúsági (junior „B”) 14-15 éves versenyzők
Junior (junior „A”) 16-17 éves versenyzők
Felnőtt korcsoportba lép a versenyző, ha a 18 életévét betöltötte.
15. Az övfokozat szerinti indulás feltételei a versenyeken
Gyermek és serdülő korcsoportban 10.kyu a minimum.
Ifjúsági és junior korcsoportban 8.kyu a minimum.
Felnőtt korcsoportban 7.kyu a minimum.
A háziversenyek, illetve a meghívásos versenyek és gálák ettől eltérhetnek, az indulási feltétel megállapodás kérdése.
16. Súlycsoportok
Gyermek II. (junior „E” 6-7 évesek):
Fiúk: -25 kg -30 kg -35 kg +35 kg
Leányok: -25 kg -30 kg +30 kg
Gyermek I. (junior „D” 8-9-10 évesek):
Fiúk: -30 kg -35 kg -40 kg -45 kg +45 kg
Leányok: -35 kg -40 kg +40 kg
Serdülő (junior „C” 11-12-13 évesek):
Fiúk: -35 kg -40 kg -45 kg -50 kg -55 kg +55 kg
Leányok: -45 kg -48 kg +48 kg
Ifjúsági (junior „B” 14-15 évesek):
Fiúk: -45, 50, 55, 60, -65, +65 kg
Leányok: -48, -52, 57, 63, +63 kg
Junior (junior „A” 16-17 évesek):
Férfiak: -55, 65, 65, 70, 75, + 75 kg
Nők: -45, 50, 55, 60, + 60 kg
-50, -55, -60, -65,+65 kg
-70, -80, -90, 100, +100 kg
17. Nevezés
A sportegyesületek, klubok kötelesek a versenyen induló csapatokat, versenyzőket a versenykiírásnak megfelelően nevezni. A nevezéseket a versenykiíráshoz mellékelt nevezési lapon, olvashatóan és egyértelműen kell elkészíteni.
-a nevező egyesület vagy klub nevét
-a benevezett versenyző nevét, súlycsoportját, születési idejét, korcsoportját
-ha van, a versenyző minősítését
A nevezéseket a nevező sportszervezetek kötelesek a nevezési határidő előtt a versenykiírásban megjelölt címre eljuttatni.
A nevezési határidő után érkezett nevezéseket csak abban az esetben szabad elfogadni, ha a versenybíróság ezt lehetővé teszi.
Nevezés után a versenyzőnek a versenytől csak orvosi igazolással lehet távol maradnia. Ennek hiányában a sportegyesület tartozik fegyelmileg felelősségre vonni a versenytől távol maradt sportolót.
18. Mérlegelés
Mérlegelni mindenkor az orvosi vizsgálat előtt kell. A mérlegelésnek a verseny kezdete előtt 1 órával be kell fejeződni. A mérlegelést a mérlegelő bíró jelenlétében, a versenykiírásban megjelölt időpontban, pontosan meg kell kezdeni. A mérlegelés sorrendjét a mérlegelő bíró határozza meg, a rendezőkkel történt egyeztetés után.
Minden esetben olyan mérleget kell használni, amelynél a pontos súlyt le lehet olvasni.
A rendező szerv a versenyben résztvevők számára próbamérlegelési lehetőségről köteles gondoskodni, a hivatalos mérlegelés megkezdése előtt.
A mérleget a mérlegelés megkezdése előtt a mérlegelő bírónak ellenőrizni kell, a mérleget csak a mérlegelő bíró kezelheti.
A mérlegelésnél a nevező egyesület egy tagja képviselőként, a versenyzők mellett jelen lehet, azonban a mérlegelés lefolytatásába beleszólási joga nincs. Az egyesületi vezetőknek a mérlegelési jegyzőkönyvbe betekintési joguk nincs, csak a versenybíróságtól szerezhetnek tudomást az egyes súlycsoportokban indulók létszámáról.
Ha a versenyző a mérlegelési idő után érkezik, saját hibájából elveszti indulási jogosultságát.
A mérlegelés eredményét a súlycsoportonként előkészített mérlegelési jegyzőkönyvbe be kell vezetni. A versenyző a mérlegelési idő alatt többször is mérlegre állhat. A jegyzőkönyvet a mérlegelő bírónak alá kell írnia.
Az orvosi vizsgálat eredményét ugyancsak a mérlegelési jegyzőkönyvbe kell bevezetni.
A mérlegelési jegyzőkönyvet a versenybíróság elnöke a verseny jegyzőkönyvéhez köteles csatolni.
19. Sorsolás
A sorsolást a versenykiírásban feltüntetett helyen és időben kell megtartani. A sorsolást a versenybírók végzik, a főbíró irányításával, a verseny megkezdése előtt legalább egy órával, a résztvevő egyesületek megbízottjainak jelenlétében.
A sorsoláson minden olyan egyesület képviselője jelen lehet, aki a versenyzőjét az adott versenyre benevezte. Amennyiben valamely egyesület nem képviselteti magát, utólag a sorsolás miatt nem szólalhat fel, kivéve, ha valamely lemérlegelt versenyzője nincs feltüntetve a sorsoláson.
A sorsolást jól látható helyen ki kell függeszteni, és a rendezők kötelesek gondoskodni arról, hogy az eredmények a sorsolási lapokon vezetve legyenek a verseny időtartama alatt.
Az a versenyző, aki az első fordulóban nem kap ellenfelet, mint „erőnyerő” lép tovább.
Azonos egyesületbe tartozó versenyzők az első fordulóban nem mérkőzhetnek egymással. A további fordulókban ezt a szempontot már nem kell figyelembe venni.
A sorsolás utáni visszalépés minden esetben fegyelmi eljárással jár együtt.
20. A versenyzők öltözete
Mivel a szövetség nyílt így a ruházat szempontjából is rugalmas, tehát minden szakág a saját ruházatában küzdhet, de következő feltételeknek megkell, hogy feleljen. Zsebnélküli nadrág, valamint póló vagy más felső ruházat amely nem tartalmazhat villámzárat, zsebeket valamint gombot és más idegen tárgyat.
/ ruházaton még elrejtve sem lehet gomb, csat, vagy bármely idegen tárgy/
-amennyiben a versenyző ruházata nem megfelelő, a versenybíró köteles vele azt kicseréltetni.
-reklám elhelyezés engedélyezett a karokon, a háton és a nadrágon. A reklámfeliratokat varrással vagy nyomtatással lehetséges.. Tilos dohány- és alkoholtartalmú készítmények reklámozása.
21. A versenyző jogai
A versenyzőnek joga van:
-a verseny feltételeit, a lebonyolítás rendjét megismerni.
-használni a számára kijelölt öltözőt.
-a benevezett súlycsoportban indulni.
-indokolt esetben a küzdelmet mérkőzés előtt, vagy közben feladni. Ebben az esetben kiesik a további küzdelmekből.
-hivatalos mérlegelés előtt ellenőrző mérlegelést kérni.
-küzdelem közben és után a versenyorvos segítségét igénybe venni.
-az edzőn keresztül kérdéssel, kéréssel fordulni a versenybírósághoz.
-az elért eredmény szerinti díjazást átvenni.
22. A versenyző kötelességei
A versenyző köteles:
-személyazonosságát, hitelt érdemlően bizonyítani.
-tagsági viszonyát, sportorvosi alkalmasságát bizonyítani.
-a nevezésnek megfelelő súlycsoportban versenyre jelentkezni és versenyezni, kivéve ha ebben orvosilag igazolt betegség vagy sérülés akadályozza.
-a verseny előtt orvosi vizsgálaton részt venni.
-az előírásnak megfelelő öltözetben megjelenni.
-a számára kijelölt helyen tartózkodni.
-a szólítástól számított 3 percen belül a küzdőtéren megjelenni, különben elveszíti a mérkőzést. Gálán egyedileg szabályozható a megjelenés ideje.
-megjelenni a küzdőtéren még akkor is, ha tudomása szerint ellenfele feladta a mérkőzést.
-betartani a versenyszabályokat.
23. Csapatkapitány
Csapatkapitányt csak csapatversenyre jelölhet az egyesület, vagy szakosztály.
-a versenyzők együtt tartása.
-a rend és fegyelem biztosítása a csapaton belül.
-segítheti versenyzőtársait, ha az a szabályokba nem ütközik.
-a bevonuláson a csapatkapitány a csapat élén halad.
-nincs joga a versenybírósággal kapcsolatot tartani.
24. Az edző
Összefogja a szakosztály versenyzőit a verseny előtt és alatt, joga van a versenyzőkkel maradni a mérkőzés kezdetéig, a verseny előtti bemelegítést levezetni és a versenyzőket tanáccsal ellátni. Joga van a szorítósarokban tevékenykedni.
A versenyen a részére kijelölt helyen, sportöltözetben, a küzdőtér mellett ülhet a versenyzője oldali vonalon kívül minimum 1 méterre.
Ha a verseny időtartama alatt a reá vonatkozó utasításokat megszegi, a versenybíróság elnöke figyelmeztetheti, ismételt szabálysértés esetén a verseny területéről kiutasíthatja.
Az edző a bírák munkáját, a kihirdetett eredményt és az ellenfelet nyilvánosan nem bírálhatja.
25. A versenybíróság szervezeti felépítése
-supervisor (főellenőr)
-főbíró
-versenytitkár
-vezetőbírók
-oldalbírók (pontozóbírók)
-időmérő bírók
-tájékoztató bírók
-mérlegelő bírók
A supervisor csak versenybírói minősítéssel rendelkező személy lehet. Vezeti a versenyt rendelkezései egyaránt kötelezőek a bírákra, a sportegyesületekre, azok versenyzőire és vezetőire.
Működése során kötelessége, hogy:
-felülvizsgálja a verseny helyének szabályos előkészítését, amit a rendező szervnek kell biztosítani.
-a technikai felelőssel ellenőrzi a versenyhelyek állapotát, a küzdőteret, valamint a verseny lebonyolításához szükséges berendezéseket, felszereléseket.
-figyelemmel kíséri a verseny szabályos menetét és dönt a verseny folyamán felmerülő vitás kérdésekben. A supervisor döntően megváltoztathatja mérkőzések eredményét.
-a beérkezett óvásokat haladéktalanul megvizsgálja, és azonnal dönt.
-gondoskodik arról, hogy a versenyjegyzőkönyveket a verseny befejezésétől számított 6 napon belül saját aláírásával ellátva benyújtsák az szövetség elnökének.
26. A supervisor jogai
Megtilthatja, illetve módosíthatja a verseny megkezdését, ha a verseny kezdetekor a helyszín, a berendezés, a felszerelések vagy a személyi feltételek a verseny megkezdésére nem alkalmasak.
Az egyes súlycsoportok versenyének rendezését megtilthatja, ha a létszám 3 fő alatt van.
Megváltoztathatja a verseny időrendjét, ha a lebonyolítás ezt szükségessé teszi.
Nem engedi versenyezni azokat a versenyzőket, akik az indulási feltételeknek maradéktalanul nem tettek eleget.
Félbeszakíthatja a versenyt, ha a közönség magatartása ezt indokolja, ha a rend helyreállítása nem lehetséges, a versenyt be is szüntetheti.
Kizárhatja a versenyből, és eredményüket megsemmisítheti azoknak a versenyzőknek, akik súlyos szabálytalanságot, vagy feltűnő fegyelmezetlenséget követtek el a verseny folyamán.
Engedélyezi a fotósok és filmesek létszámát, mozgási körzeteiket.
27. A versenytitkár
Vezeti a mérlegelési jegyzőkönyvet.
A nevezések alapján ellenőrzi a versenyzők megjelenését, személyazonosságukat és a sportorvosi vizsgálaton történt megjelenésüket.
Előkészíti a mérkőzések lebonyolításához szükséges jegyzékeket, versenytáblázatokat és egyéb kisegítő nyomtatványokat.
A verseny közben vezeti a jegyzőkönyvet.
Átveszi az óvásokat és továbbítja azokat a versenybíróság elnöke felé.
Elkészíti a versenyjegyzőkönyvet, és eljuttatja az illetékes szövetségi szervekhez azokat.
28. A versenyorvos
Versenyt csakis versenyorvos jelenlétében szabad megtartani.
Ha a verseny közben az orvos eltávozik, a versenyt azonnal fel kell függeszteni mindaddig, amíg az orvos újból nem áll rendelkezésre.
Minden verseny előtt a versenyzőknek orvosi vizsgálaton kell részt venniük.
Az orvosi vizsgálatot a mérlegelő helységben kell tartani, azon a mérlegelő bíró közreműködése szükséges.
A vizsgált versenyző nevét fel kell írni, és egyeztetni kell a mérlegelési jegyzőkönyvvel, majd az egyeztetés után záradékkal kell ellátni és az orvos által alá kell írni.
Ha a versenyorvos egészségügyi problémát fedez fel a versenyzőnél, megtilthatja annak indulását a versenyen.
Tilos a serkentőszerek (doppingok) használata. A versenyzőt, aki ez ellen vét, kötelező a további versenyzésből kizárni, majd fegyelmi vizsgálatot folytatni vele szemben.
Az orvos ellenőrzi, hogy a verseny helyszíne megfelel-e az egészségügyi követelményeknek.
A mérkőzéseken, a vezetőbíró felkérésére az orvos kezelésben részesítheti a versenyzőket. Az orvos csak a vezetőbíró engedélyével léphet a küzdőterületre.
29. A mérkőzés ideje
Gyermek kategóriákban 3x1 perc tiszta küzdőidő, 1 perc pihenővel.
Serdülő és ifjúsági kategóriában 3x1,5 perc tiszta küzdőidő 1 perc pihenővel
Junior kategóriában 3x2 perc tiszta küzdőidő, 1 perces pihenőkkel.
Felnőtt kategóriában 3x2 perc tiszta küzdőidő, 1 perces pihenőkkel.
Gálákon, illetve nemzetközi versenyeken az ettől való eltérés engedélyezett.
30. Az óvás
Óvást csak a versenyen részt vevő csapatok vezetői nyújthatnak be írásban, a versenybíróság elnökéhez. Óvást benyújtani a nevezési határidőtől az eredményhirdetésig lehet.
Óvás nyújtható be a verseny rendezésére, menetére, résztvevőire, a sorsolásra, a bírói műhibákra és az esetlegesen igazolhatóan hibás eredményekre vonatkozóan.
A versenybíróság elnöke köteles a benyújtott óvás ügyében még az eredményhirdetés előtt döntést hozni. A versenybíróság elnökének döntése megfellebbezhetetlen.
31. A díjazás
A díjazásról a mindenkori versenykiírás intézkedik. Megosztott harmadik helyezés is kihirdethető.
32. A főbíró
A verseny főbírója a legmagasabb bírói minősítéssel rendelkező versenybírósági tag lehet.
-a verseny megkezdése előtt eligazítani a versenybírókat, a verseny végén kiértékelni működésüket.
-irányítani és beosztani a versenybírók munkáját a verseny alatt.
-versenybírói jelentését csatolni a verseny jegyzőkönyvéhez.
-kizárhatja a bíráskodásból azokat a versenybírókat, akik működésük során súlyos hibát követnek el, fegyelmezetlenül viselkednek, vagy a rájuk bízott feladatot nem tudják ellátni.
-a verseny folyamán átcsoportosíthatja a bírókat.
33. A vezetőbíró
A vezetőbíró megindítja és leállítja a mérkőzést a következő módon:
- Fighters – a versenyzők belépnek a küzdőtérre, a ring közepére lépnek, (a pást szélén köszönnek) és arccal egymás felé megállnak. A vezetőbíró külön-külön köszönti a versenyzőket és ellenőrzi a felszereléseket.
- a versenyzők köszöntik egymást.
- Fight – megkezdődik a mérkőzés.
- Stop – a küzdelem megszakítása, az időmérés megállítása.
- Break – a küzdő felek szétválasztása, a küzdelem egyből folytatódik.
- Fight – folytatódik a küzdelem. A megszakításnál nem kell eredeti állásba visszaállni, a küzdelem a megszakítás helyétől folytatódik.
A mérkőzés végén a versenyzők elköszönnek egymástól és a vezetőbírótól. A pástról lefelé menet a pást szélén – illetve a ringből kilépve - köszönnek.
A vezetőbíró a zsűriasztalnak szemben áll fel.
Kihirdeti a találatokat, figyelmeztetéseket és az eredményt.
A vezetőbíró a Szövetség által megszabott formaruhában vezeti a mérkőzést (fehér ing, fekete csokornyakkendő, fekete nadrág).
A vezetőbíró páston mezítláb vezeti a mérkőzést, a ringben cipő engedélyezett.
Szükség esetén megállítja az időmérést.
34. Pontozó bírók
A három pontozóbíróból kettő a zsűriasztalnak háttal a vezetőbíró két oldalán, a sarkokban helyezkedik el. A harmadik a zsűriasztalnak szemben.
A mérkőzések eredményét pontozólapokon rögzítik.
35. A mérlegelő bíró
A mérlegelés kezdete előtt negyed órával meg kell jelennie a mérlegelés helyszínén.
Hitelesítenie kell a mérleget és a jegyzőkönyvet.
Ellenőrzi a versenyzők adatait.
Kizárhatja a versenyből azt a versenyzőt, aki a szabálykönyvben foglaltaknak, valamint a nevezési feltételeknek nem tesz eleget.
Aláírásával hitelesíti a mérlegelési jegyzőkönyvet.
36. Az időmérő bíró
A versenybíróság asztalánál helyezkedik el. Kezeli a stoppert és a gongot.
A küzdelem megkezdésére a vezetőbíró jelzése alapján egy gongütéssel ad jelet. A mérkőzés (menet) végét három gongütéssel jelzi. A pihenő vége előtt 10 másodperccel egy gongütéssel jelez.
37. A tájékoztató bíró
Megvizsgálja, hogy rendben vannak-e a tájékoztatáshoz szükséges eszközök.
Folyamatos kapcsolatot tart a közönség, a rendezők és a bírók között. (bemutatások, eredményhirdetések, beszólítások)
Gálán a szpíker helyettesíti.
38. A vezető bíró jelzései
Győzelem kihirdetése
A kék ill. piros zászlókkal történik. A küzdőtéren a két versenyző közé állva, a tájékoztató bíró jelzésére a győztes kezét a magasba emeli.
Figyelmeztetések hirdetése
Figyelmeztetésnél a versenyző felé fordulva ujjával inti.
Intésnél a versenyző kezét tartva a pontozóbírók felé fordul és az intés okát, és tényét közli velük.
Ha valamelyik versenyzőre számolni kell, a másik versenyző az ellenkező fehér sarokban vár, amíg a vezetőbíró másodpercenként egyet számolva, kinyújtott és feltartott kezével jelezve a számokat számol.
A vezetőbíró két tenyeréből „T” betűt formálva mutatja ezt az időmérő bírónak.
Orvos behívása
Esetleges sérülés esetén a vezetőbíró hangos „orvos” felszólítással a küzdőtérre kéri az orvost. A másik versenyző semleges sarokban várakozik.
39. Győzelem eldöntése
Pontozásos .
TKO győzelem – ha egy menetben kétszer számolni kell az egyik versenyzőre, a harmadik számolásnál a vezetőbíró Technikai K.O győzelmet hirdet ki.
K.O győzelem – amikor valamelyik versenyző a számolás 10 másodperce után nem képes folytatni a mérkőzést, a vezetőbíró K.O győzelmet hirdet ki.
Döntő fölény hirdetése – amennyiben a küzdelem teljesen egyoldalúvá válik, és az egyik mérkőző fél egészségét veszélyezteti, a vezetőbírónak joga van döntő fölényt hirdetni.
Győzelem eldöntése gyermek, serdülő, ifjúsági és junior kategóriákban:
A mérkőzés meneteit pontozzák. A pontozás szubjektív, a technikákat nem számolják, összképet vesznek alapul. Döntő elem lehet a számolás ténye, jelentős technikai fölény, kiemelkedő fizikai fölény, támadó szellem, aktivitás, látványos technikák használata. Ez alól kivételt csak a tiszta találatok jelentenek, melyek döntetlen esetén segédpontokként működhetnek, megelőzve a szubjektív megítélést.
Döntés sorrendje:
-K.O győzelem
-T.K.O győzelem
-leléptetés
-döntő fölény hirdetése
-pontozásos győzelem – amennyiben a pontozólapok összeadása után az eredmény döntetlen, a fej segédpontokat kell figyelembe venni. Ha itt sincs eltérés, akkor a pontozók pontarányainak segédpontjaival kell dönteni.
Felnőtt korcsoportban a döntési mechanizmus megegyezik a fent felsoroltakkal, azzal a különbséggel, hogy itt a fej teljes erővel támadható, tehát segédpont nem adható rá.
40. Figyelmeztetés
A versenyzőt figyelmeztetni kell:
-enyhe szabálysértésért
-passzív magatartásért
-menekülésért
-beszédért
-minden olyan esetben, melyet a vezetőbíró úgy ítél meg
41. Intés
A versenyzőt inteni kell:
-súlyos szabálysértésért.
-szabálytalan technikával okozott sérülésért
-ismételt szabálysértésért
-a fej és a nyak kéztechnikával történő szándékos támadásáért
-a lágyék szándékos támadásáért
-a gerinc szándékos támadásáért
-a térd szándékos támadásáért
-a földre került versenyző támadásáért
-minden olyan esetben, melyet a vezetőbíró úgy ítél meg.
42. Leléptetés
A versenyzőt le kell léptetni:
-szándékos, súlyos szabálysértésért
-ha a versenyző szándékosan olyan súlyos sérülést okoz az ellenfelének, hogy az nem tudja folytatni a versenyzést
-ha a versenyző nem veszi figyelembe a vezetőbíró utasításait.
-minden olyan esetben, amit a vezetőbíró úgy ítél meg.
43. Kilépések megítélése
Csak páston történő küzdelemnél van jelentősége.
Amennyiben a versenyző egyik lábával elhagyja a küzdőteret, de folyamatosan küzd, nem minősül kilépésnek. Ha mindkét lábával elhagyja a küzdőteret, a mérkőzést meg kell állítani és visszahozni a küzdelmet a pástra.
Folyamatos kilépés menekülésnek minősül.
44. Tiltott technikák
-tilos a fej és a nyak támadása kéztechnikával
-tilos a lágyék támadása.
-tilos a gerinc támadása.
-tilos a hát támadása könyökkel.
-tilos a földre került ellenfelet támadni.
-tilos a fejelés.
-tilos a földről technikát indítani.
-tilos a térd támadása.
-tilos dobásokat végrehajtani.
-tilos a fejvédő szándékos elmozdítása, lerántása
Gyermek, serdülő, ifjúsági versenyeken:
-tilos a rögzítésből végrehajtott technika fejre.
45. Engedélyezett technikák
-támadható lábbal a fej szemből (utánpótlás korcsoportban tilos), oldalról és fentről
-támadható a test lábbal, kivéve a gerinc vonalát
-támadható a comb lábbal, kivéve a térdet
-támadható a lábszár és a boka lábbal
-támadható a test kézzel, nyitott és zártkezes kéztechnikával, kivéve a gerinc vonalát
-támadható a láb kézzel, nyitott és zártkezes kéztechnikával, kivéve a térdet
-támadható a test könyökkel, kivéve a gerinc vonalát
-támadható a láb könyökkel, kivéve a térdet
-a fogás (test, fej, ruha) ideje 3 másodperc, rögzített helyzetből bármilyen szabályos támadás végrehajtható
-engedélyezett a lesodrás, megingatás, lábsöprés
-támadható a fej térddel fogásból (csak felnőtt korcsoportban)
-támadható a test térddel
46. Támadható testfelületek
Támadható a test teljes felülete kézzel és lábbal, kivéve a fej (kézzel), nyak, lágyék, gerinc és a térd. Utánpótlás korcsoportban (junior B,C,D,E) a fej szemből nem támadható.
47. Kötelező védőfelszerelések
Gyermekek: fogvédő, fejvédő, lábszárvédő, testpajzs (leányoknál és fiuknál is), fiuknál szuszpenzor, zsák vagy grappling kesztyű
Serdülők: fogvédő, fejvédő, lábszárvédő, testpajzs (leányoknál és fiuknál is), fiuknál szuszpenzor, zsák vagy grappling kesztyű
Ifjúságiak: fogvédő, fejvédő, lábszárvédő, testpajzs (leányoknál és fiuknál is), fiuknál szuszpenzor, zsák vagy grappling kesztyű
Juniorok: fogvédő, fejvédő, lábszárvédő, testpajzs (leányoknál és fiuknál is), fiuknál szuszpenzor, zsák vagy grappling kesztyű
fogvédő, fejvédő, lábszárvédő, testpajzs (leányoknál és fiuknál is), fiuknál szuszpenzor, zsák vagy grappling kesztyű
Gálákon az ettől való eltérés engedélyezett.
Fogvédő: hőre lágyuló, egysoros.
Fejvédő: arcvédő nélküli, fedett fejtetővel.
Mellvédő: betétes, top felsővel.
Zsákkesztyű: kettő vagy több ujjas, zárt, szivacs fedőréteggel ellátott
Óvást lehet benyújtani: Óvást 15 percen belül erre a célra rendszeresített nyomtatványon lehet benyújtani, ha az egyik vagy másik fél bármilyen szabálytalanságot vél felfedezni.
Az óvás díját abban az esetben visszakapják, ha a bírói bizottság helyt ad az óvásnak.
Csak a képviselő nyújthat be óvást.
BÍRÓI DÖNTÉS ELLEN NINCS ÓVÁS!
Amatőr Szabálykönyv
2009 évi versenynaptár tervezet
Bemutató a Zala Plázában
Mitingek
Kick és Thai-Box Bemutató a Zala Plázában
http://www.admiralis-security.eoldal.hu
http://www.allstyle-pro.eoldal.hu
http://www.harcosokclubja.eoldal.hu
http://www.hungarianopen.eoldal.hu
http://www.kickbox.extra.hu
http://www.martialarts.hu
http://www.mmawarriors.eoldal.hu
http://www.premier-fightleague.eoldal.hu
http://www.thaikick.fw.hu
http://www.thaikick.photooldal.eoldal.hu